Publication: Magyar Közlöny
Issue: MK-1998-38 (Year: 1998, Number: 38)
Era: 1990-2004
Section: A Kormány a felsőoktatásról szóló, többször módosított 1993. évi LXXX. törvény (a továbbiakban: Ftv.)
Paragraph Index: 152

(1) Az intézményi tanács — a tanulmányi és vizsgaszabályzat részeként — kreditszabályzatot (a továbbiakban: intézményi kreditszabályzat) készít. Az intézményi kreditszabályzatot és annak mellékleteiként: a tanulmányi pontrendszer alapján megszervezett oktatás feltételeinek meglétéről szóló nyilatkozatát; az általa hazai és külföldi intézményekkel megkötött tanulmányi pontok (kreditek) egyenértékűségére vonatkozó egyezményeit megküldi a Művelődési és Közoktatási Minisztériumnak (a továbbiakban: MKM). A művelődési és közoktatási miniszter (a továbbiakban: miniszter) a szabályzatot és mellékleteit véleményezés céljából megküldi az Országos Kredittanácsnak (a továbbiakban: OKT). Ha az OKT észleli a szabályzat, illetve az egyenértékűségre vonatkozó egyezmények e rendelettel vagy a képesítési követelményekkel való összhangjának vagy az intézményi tanulmányi pontrendszer alapján megszervezett oktatás intézmény által megjelölt feltételeinek hiányát, kezdeményezi, hogy a miniszter az Ftv. 74. §-a (1) bekezdésének c) pontjában biztosított törvényességi felügyeleti jogkörében járjon el.

Source: https://magyarkozlony.hu/hivatalos-lapok/15689c4e21f30ac67932d9b910bfcf8613d7c7d8/dokumentumok/79d8d885e4c266c7db1516e033ad9cc3c6c74d38/letoltes